b'\n_START_ARTICLE_\nJurklo\xc5\xa1ter\n_START_SECTION_\nUmetnostni spomeniki\n_START_PARAGRAPH_\nKartuzija Jurklo\xc5\xa1ter, ki je bila v ustanovljena 1170, je bila ena od treh najstarej\xc5\xa1ih  srednjeevropskih kartuzij. Kartuzija je bila 1199 iz gospodarskih razlogov razpu\xc5\xa1\xc4\x8dena, vendar pa leta 1209 ponovno obujena. Do leta 1227 sta bila postavljena enoladijska cerkev in samostan. V samostanski cerkvi naj bi bila pokopana Veronika Deseni\xc5\xa1ka. Dokon\xc4\x8dno so kartuzijo ukinili 1595 in samostan predali jezuitom, po zatrju jezuitskega reda 1780 so ga ve\xc4\x8dji del podrli in konec 18. stoletja sezidali novo gra\xc5\xa1\xc4\x8dino v poznobaro\xc4\x8dnem slogu.\n_START_SECTION_\nIzvor krajevnega imena\n_START_PARAGRAPH_\nSrednjeve\xc5\xa1ki zapisi ka\xc5\xbeejo na prvotno Jur(i)jova dolina ali Jur(i)jev dol, kar vsebuje nare\xc4\x8dni svojilni pridevnik iz svetni\xc5\xa1kega osebnega imena Jurij. Sv. Jurij je bil popularen srednjeve\xc5\xa1ki svetnik, je zavetnik Ptuja in Pirana. Drugi del imenskega sklopa je slovenski klo\xc5\xa1ter v pomenu samostan. V kraju je bil namre\xc4\x8d v letih 1170 do 1595 kartuzijski, od 1595 do 1780 pa jezuitski smostan. V starih listinah se kraj prvi\xc4\x8d omenja okoli leta 1145 kot Geyrowe in leta 1203 kot Gyriov.\n_START_SECTION_\nNOB\n_START_PARAGRAPH_\nPo osvoboditvi Jurklo\xc5\xa1tra 9. junija 1944 so na nekaj kilometrov oddaljeni Henini izvolili krajevni NOO, prvi izvoljeni organ ljudske oblasti na tem obmo\xc4\x8dju. Gra\xc5\xa1\xc4\x8dino so partizani leta 1945 po\xc5\xbegali. Od kompleksa sta ohranjena obrambni stolp in poznoromanska \xc5\xbeupnijska cerkev sv. Mavricija.'